Diari Oficial de la Generalitat Valenciana


Sumari del DOGV 6623, del 05-10-2011 (2011/9657)

Notificació de la sentència dictada en el judici verbal número 655/2010.
------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9657


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el judici verbal número 655/2010. [2011/9657]  
Assumpte civil 000655/2010  
Part demandant: Robert Karlheinz Doerfler Contreras.  
Part demandada: Autos Blindados Valencia, SL.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 103/2011  
Mislata, 14 de juliol de 2011  
Isabel Giner Moreno, jutgessa en substitució del Jutjat de Primera Instància número 1 de Mislata, he vist les precedents actuacions de judici verbal civil sobre reclamació d'una quantitat, seguides amb el número 655/2010, a instàncies de Robert Karlheinz Doerfler, representat pel procurador dels tribunals Juan Francisco Fernández Reina, i assistit pel lletrat Bernardo Leach Simó, contra l'entitat Autos Blindados Valencia, SL, declarada en rebel·lia, sobre la base dels següents:  
  
Antecedents de fet  
  
Primer. Per torn de repartiment va correspondre a aquest Jutjat la demanda de judici declaratiu verbal per la representació processal de Robert Karlheinz Doerfler contra l'entitat Autos Blindados Valencia, SL, sobre la base dels fets que consten en aquesta demanda i que es consideren reproduïts, i amb l'al·legació prèvia dels fonaments de dret que estima aplicables, acaba demanant que, amb els tràmits legals previs, es dicte sentència que condemne el demandat a pagar les quantitats reclamades.  
Segon. Una vegada admesa a tràmit la demanda pel Decret de data 23 de setembre de 2010, es van fer els advertiments oportuns a les parts i es van assenyalar el dia i l'hora per a la celebració del judici.  
Tercer. El dia del judici va comparéixer únicament la demandant, que es va ratificar en la seua petició fonamentada en les al·legacions que es van fer en l'acte de la vista i que en benefici de la brevetat es donen per reproduïdes, i es declara en rebel·lia a la demandada. Sol·licitada la recepció del plet a prova, es van practicar les admeses amb el resultat que consta en actuacions.  
Quart. En la tramitació d'aquest judici s'han observat les prescripcions legals.  
  
Fonaments de dret  
  
Únic. La rebel·lia és una actitud que adopta el demandat contra el procés, és una situació de fet que es converteix en jurídic quan, citat de forma regular, l'òrgan judicial comprova que el demandat no ha comparegut dins del termini concedit a aquest efecte. La principal conseqüència d'aquesta postura és la plena i pura inactivitat forçosa fins que no comparega, o dit d'una altra forma, la impossibilitat de realitzar actes processals. Això no implica tanmateix que aquesta posició tinga reflex en les càrregues de l'actor, qui es troba en idèntica posició processal si no hi haguera rebel·lia. Per tant, la rebel·lia no implica ni assentiment, ni admissió de fets. La declaració de rebel·lia del demandant i la consegüent incontestació de la demanda, per regla general no elimina del procés el manteniment de la pretensió, ni tampoc la satisfà per si mateixa, doncs l'objecte del procés no s'altera, ja que aquesta falta de contestació no porta necessàriament amb si mateixa el triomf del compareixent i el consegüent venciment del rebel; perquè el demandant aconseguisca l'actuació de la seua pretensió, no importa que el demandat no comparega, ni que no al·legue res en defensa seua, sinó que l'actor ha de provar el fonament de les seues pretensions. De conformitat amb el principi de càrrega de la prova que estableix l'article 217 de la Llei d'Enjudiciament Civil, correspon a l'actor i al demandat reconvinient la càrrega de provar la certesa dels fets de què ordinàriament es desprenga, segons les normes jurídiques que hi són aplicables, l'efecte jurídic corresponent a les pretensions de la demanda i de la reconvenció. I incumbeix al demandat i a l'actor reconvingut la càrrega de provar els fets que, d'acord amb les normes que hi siguen aplicables, impedisquen, extingisquen o enerven l'eficàcia jurídica dels fets a què es refereix l'apartat anterior.  
En aquest cas, la part actora reclama la quantitat de cinc-cents setanta-huit euros i huitanta-nou cèntims (578,89 €) en concepte de despeses de reparació per la mala execució dels treball portats a cap per l'entitat demandada al vehicle Jeep Chryler Gran Cherokee, matrícula CS-3343-AP, propietat del demandat, i pels quals va emetre la factura número 3/2009, de data 17 d'agost de 2009, que va sumar la quantitat de 1.061,02 euros.  
La part actora, de conformitat amb el que estableix l'article 217 de la Llei d'Enjudiciament Civil, com li incumbia i és per això que reclama, ha acreditat, mitjançant un informe pericial, ratificar en la vista oral, la defectuosa reparació que li va ser encomanada i per la qual va cobrar l'esmentada quantitat, en no realitzar els desmuntatges oportuns i/o no realitzar el correcte emmascarat dels components adjacents de les peces a pintar, així com l'omissió de reparacions que en la peritació prèvia es trobaven cobertes i que no es van executar, i és per això que pertoca estimar la demanda, i condemnar la mercantil demandada a pagar a l'actor la quantitat reclamada més les costes del procediment de conformitat amb el que disposa l'article 394 de la Llei d'Enjudiciament Civil.  
  
Vistos els preceptes citats i tots altres que hi són aplicables de manera general i pertinent,  
  
Dispositiva  
Estime la demanda i condemne l'entitat Autos Blindados Valencia, SL, a pagar a Robert Karlheinz Doerfler la quantitat de cinc-cents setanta-huit euros i huitanta-nou cèntims (578,89 €), més els interessos des de la data de la interpel·lació judicial, amb la imposició a la demandada de les costes del procediment.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LEC). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LEC). De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a interposar un recurs, per un import de 50 euros, llevat del Ministeri Fiscal i les entitats exemptes que s'inclouen en el precepte legal esmentat. Quan s'interpose el recurs, haurà d'acreditar-se que s'ha consignat la quantitat objecte de dipòsit a l'entitat de crèdit Banesto i en el compte de consignacions d'aquest Jutjat.  
Aquesta és la sentència, que pronuncie, mane i firme».  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, el secretari judicial, en done fe. Mislata, 14 de juliol de 2011.  
Atés que es desconeix el domicili o la residència actuals de la part demandada, mitjançant la diligència d'ordenació de 26 de juliol de 2011, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.  
Aquest despatx es lliurarà al procurador de la part actora, el qual es troba facultat per al seu diligenciat.  
  
Mislata, 26 de juliol de 2011.- El secretari judicial: José Vicente García López.